《晚春郊外七首 其一》
明代·李昌祺

春云春雾朝朝雨，烟垄烟畬处处泥。随水落花千片去，隔林好鸟一双啼。

笋穿苔藓青痕破，草混薰莸翠色齐。安得更如年少日，寻芳买酒郡城西。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。